**ELŐTERJESZTÉS**

Bonyhád Város Képviselő - testületének 2021. szeptember 30-i

rendes/rendkívüli testületi ülésére

|  |  |
| --- | --- |
| Tárgy: | Jelentés a lejárt határidejű határozatok végrehajtásáról, tájékoztató a polgármester elmúlt ülés óta végzett munkájáról |
| Előterjesztő: | Filóné Ferencz Ibolya polgármester |
| Előterjesztést készítette: | Filóné Ferencz Ibolya polgármesterFilczinger Ágnes jegyző |
| Előterjesztés száma: | 152. sz. |
| Előzetesen tárgyalja: | - |
| Az előterjesztés a jogszabályi feltételeknek megfelel: | Dr. Márton Antal aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya |

Tisztelt Képviselő-testület!

Az **557/2021. (VI.30.)** számú határozatában a Képviselő-testület döntött a Bonyhádi Sportcentrum részére nyújtandó 4.000.000 forint támogatásról labdafogó háló kiépítésére. A támogatás kifizetése megtörtént.

Az **568/2021. (IX.2)** számú határozatában a Képviselő-testület jóváhagyta a vízközmű rendszer gördülő fejlesztési tervének módosítását a MEZŐFÖLDVÍZ Kft. által készített beruházási terv alapján. A határozat megküldésre került a MEZŐFÖLDVíZ Kft. részére.

Az **569/2021. (IX.2)** számú határozatában a Képviselő-testület döntött a 02/89 helyrajzi számú 9955 m2 területű ingatlan használati jogáról. A Bonyhád Város Önkormányzata és a Treitz és Társa Bt. közötti szerződés aláírásra került.

Az **570/2021. (IX.2.)** számú határozatában a Képviselő-testület döntött a Majosi Sportegyesület részére 2.000.000 forintos támogatásról. A támogatás a korábban az egyesületnek megítélt támogatások átcsoportosításával került kifizetésre.

Az **571/2021. (IX.2.)** számú határozatában a Képviselő-testület jóváhagyta az I. sz. fogorvosi körzet feladatellátási szerződésének módosítását dr. Bencze Bálint írásbeli kérelme alapján. A szerződés aláírásra került. A szerződés megküldésre került dr. Bencze Bálint részére.

Az **572/2021. (IX.2.)** számú határozatában a Képviselő-testület jóváhagyta a polgármester által felterjesztett Bonyhád - belterületi utak járdák felújítására vonatkozó támogatási igényt. A pályázat határidőben benyújtásra került a Miniszterelnökség Települési Fejlesztések Koordinációjáért Felelős Helyettes Államtitkárságára.

Az **573/2021. (IX.2.)** számú határozatában a Képviselő-testület jóváhagyta az 572/2021. (IX.2.) számú határozata alapján a feltételes közbeszerzési eljárás lefolytatását. A polgármester a közbeszerzési eljárás teljeskörű lefolytatására az ITA BONUM Kft.-vel a megbízási szerződést megkötötte.

Az **574/2021. (IX.2.)** számú határozatában a Képviselő-testület döntött a helyi személyszállítási közszolgáltatás közbeszerzési eljárásának megindításáról. A közbeszerzési eljárást az ALD Consulting Kft. előkészítette, a kiírás véglegesítése az előterjesztés kiküldését követő napokban történik.

Az **575/2021. (IX.2.)** számú határozatában a Képviselő-testület döntött Bonyhád Város közbeszerzési tervének módosításáról. A módosított közbeszerzési terv közzétételre került az EKR rendszerben.

**Beszámoló Filóné Ferencz Ibolya polgármester két ülés között végzett munkájáról:**

|  |  |
| --- | --- |
| 2021.augusztus 30. | VIP Nkft. taggyűlésén vettem részt.Vezetői értekezletet tartottunk.Részt vettem a Humán és a Pénzügyi Bizottság ülésén.Fogadtam a Váraljai Ifjúsági Táborba érkező Madéfalvi gyerekeket és kisérőiket. |
| 2021.augusztus 31. | A Megye Napra készültünk.  |
| 2021.szeptember 1. | Részt vettem a Tolna Megyei Önkormányzattal közösen rendezett Megye Napi ünnepségen.Potápi államtitkár úrral a rendezvénytéren köszöntöttük a táborozó gyerekeket. |
| 2021.szeptember 2. | A sportpálya ünnepélyes avatásáról egyeztettünk.A „Mozdulj Bonyhád „Családi Nap programját egyeztettük.Testületi ülést tartottunk. |
| 2021.szeptember 3. | Váralja polgármesterével Sziebert Évával és a Váraljai Horgász Egyesület vezetőjével tárgyaltam.A VÖT Pénzügyi Bizottság ülésén voltam.A VÖT tanácsülését vezettem Zombán.Az Udvari Kamaraszínház 18 c. előadásán voltam. |
| 2021. szeptember 4. | Részt vettem a táborzárón Váralján.  |
| 2021.szeptember 5. | Részt vettem a „Mozdulj Bonyhád” Családi Napon. |
| 2021.szeptember 6. | Vezetői értekezletet tartottunk.Az ünnepélyes sportpálya avatásra készültünk. |
| 2021.szeptember 7. | A Városi Sportpálya ünnepélyes avatásán vettem részt. |
| 2021.szeptember 8. | Dr. Farkas István Gergővel a múzeum igazgatójával tárgyaltam. |
| 2021.szeptember 9. | Dr.Terjék Péterrel és Molnár Jánosnéval, Cikó polgármester asszonyával tárgyaltunk.Fogadtam Kálóczi Andreát a Szekszárdi Kábítószerügyi Egyeztető Fórumszakmai vezetőjét. |
| 2021.szeptember 10. | A Rákóczi Szövetség Magyar Iskolaválasztási programja keretében meghirdetett iskolakezdők köszöntésén vettem részt Tardoskedden. |
| 2021.szeptember 11. | A BÖSZ Napon voltam.Részt vettem a XX. Völgységi Könyvfesztiválprogramjain.Váralján a Kuglóf Fesztiválon voltam. |
| 2021.szeptember 13. | Vezetői értekezletet tartottunk.Ziegler Terézzel a Tolna Megyei SZC Perczel Mór technikum és kollégium igazgatójával egyeztettem.Az Autómentes Nap programját szerveztük. |
| 2021.szeptember 14. | Fogadtam Maros Pétert a FlóraMed Kft. ügyvezetőjét.Közlekedésbiztonsági fórumon vettem részt a rendőrségen. |
| 2021.szeptember 15. | Az Idősek Világnapja alkalmából rendezendő programot szerveztük.Aláírásra került az Ermel - Vojnits kápolna felújításáról szóló vállalkozási szerződés.Fogadtam Pap Domokost a Majosi Székely Hagyományőrző Egyesület elnökét. |
| 2021.szeptember 16. | Fogadtam Gáspár Imrét a Majos Értékeiért Egyesület elnökét.A Stagnum Kft. ügyvezetőjével tárgyaltam. |
| 2021.szeptember 17. | Részt vettem a XX. TETT-re Kész Nap- on Mőcsényben. |
| 2021.szeptember 20. | Az Ermel - Vojnits kápolna munkaterület átadásán voltam.Vezetői értekezletet tartottunk.Az Idősek Világnapja alkalmából rendezett programot egyeztettük.Miszler Zoltánnal tárgyaltam. |
| 2021.szeptember 21. | A BÁI, Gimnázium és Alapfokú Művészeti Iskola Széchenyi-napi rendezvényén voltam.A BIP Kft. taggyűlésén vettem részt. |
| 2021.szeptember 22. | Részt vettem az Autómentes nap programjain.A Cikói Hulladékgazdálkodási Társulás tanácsülésén voltam.A Tolna Megyei Önkormányzat Területfejlesztési és Koordinációs Bizottságának ülésén voltam. |

**Határozati javaslat:**

Bonyhád Város Önkormányzati Képviselő-testülete az **557/2021. (VI.30.)** **568/2021. (IX.2), 569/2021. (IX.2), 570/2021. (IX.2), 571/2021. (IX.2), 572/2021. (IX.2), 573/2021. (IX.2.), 574/2021. (IX.2.)** és az **575/2021. (IX.2.)** számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja.

Bonyhád, 2021. szeptember 24.

Filóné Ferencz Ibolya

 polgármester